stanford-oval/wikipedia huggingface dataset:
שואת יהודי הונגריה
מה ידעו יהודי הונגריה על ההשמדה > הימלטות מהונגריה

בעקבות כניסת הגרמנים להונגריה החלה בריחה של יהודים, סוציאל-דמוקרטים ואנטי-נאצים מהונגריה. על פי כתבה שפורסמה באפריל 1944, כעשרת אלפים איש ברחו אל הגבול עם סלובקיה במטרה לברוח לסלובקיה. בקרבת הגבול עם יוגוסלביה הציבו הגרמנים משמרות במטרה לתפוס פליטים המנסים לברוח מהונגריה. למרות זאת, צעירים יהודים הצליחו לחצות את הגבול ליוגוסלביה ולהצטרף לכוחותיו של טיטו. במאי 1944, עם התחלת הגירוש לאושוויץ, הבריחו תנועות הנוער הציוניות יהודים אל מעבר לגבול הרומני. יהודה באואר מעריך כי יחד עם מי שברחו באופן עצמאי, מדובר בכ-4000 איש. השלטונות הרומנים הרשו את כניסת היהודים, למרות לחץ כבד של הגרמנים, אך הודיעו על עונש מוות לבורחים וכלאו אותם במחנות.
הכיבוש הגרמני > צעדים ראשונים לקראת ההשמדה

עם התקדמות הצבא האדום במלחמתו כנגד הנאצים, ולאחר התבוסות הגרמניות בקרב סטלינגרד ובקרב קורסק, בהן נהרגו מאות אלפי הונגרים שלחמו בחזיתות אלו, הגיע העוצר ההונגרי, האדמירל הורטי, למסקנה כי האינטרס ההונגרי מחייב את עזיבת בריתו עם היטלר, והחל במגעים ליציאתה של הונגריה מן המלחמה. צעדים אלו הביאו לכיבושה של הונגריה על ידי הגרמנים ב-19 במרץ 1944, ולתחילתה של התקופה הנוראה ביותר בתולדות יהדות הונגריה.
ראש הממשלה ההונגרי דמה סטויאי היה עושה דברם של הנאצים. השליטים האמיתיים בהונגריה בתקופה זו היו מיופה הכוח הגרמני אדמונד וזנמאייר ואנשי האס אס. על אף שההשמדה בפועל בוצעה על ידי הגרמנים, וביוזמתם, הרי שלאנשי הז'נדרמריה ההונגרית אשר פעלו לריכוז היהודים במחנות ולביצוע הוראות הגרמנים, אחריות רבה לגורל אזרחי ארצם היהודים.
מיד לאחר הכיבוש הגרמני סומנו היהודים בטלאי צהוב, רכושם הוחרם, וננקטו צעדים להפרדתם מן האוכלוסייה הכללית לשם השמדתם. היהודים נצטוו לעבור לגטאות שהוקמו בכל עריה של הונגריה. היו יהודים שהצליחו לחמוק מהריכוז בגטאות, ולמשל בקלוז' התחמקו כ-5000 איש מתוך 18000 יהודי העיר.
עד לאמצע חודש מאי 1944 רוכזו כחצי מיליון יהודים מערי השדה בהונגריה בגטאות. ריכוזם של יהודי בודפשט נדחה לשלב האחרון. פעולות אלו נוהלו על ידי אדולף אייכמן, באמצעות אנשי ממשל הונגרים, בראשם לסלו אנדרה, לסלו באקי ואנדור יארוש, שלושתם הוצאו להורג בתום המלחמה. ב-15 במאי החל שילוחם של יהודי הונגריה לאושוויץ.
הכיבוש הגרמני > סחורה תמורת דם

בחודש מרץ 1944, מיד עם תחילת הכיבוש הגרמני, יצרו אנשי ועדת העזרה וההצלה מגע עם אייכמן, שהגיע להונגריה על מנת לארגן את השמדת יהודיה, ועם קורט בכר, ראש המחלקה הכלכלית של האס אס. במגעים אלו העלו אייכמן ואנשיו את ההצעה להעברת יהודי הונגריה אל מחוץ לשטח הכיבוש הגרמני תמורת עשרת אלפים משאיות וסחורות (תוכנית שכונתה "סחורה תמורת דם"). אחד מחברי ועד ההצלה, יואל ברנד, טס לאיסטנבול כדי להעביר את ההצעה לבריטים. הבריטים, בהוראת הלורד מוין, השר הבריטי לענייני המזרח התיכון שמושבו הקבוע היה בקהיר, שמו את ברנד במעצר, וההצעה שהביא כלל לא עלתה לדיון.
הכיבוש הגרמני > רכבת ההצלה

לאחר כישלון שליחותו של ברנד המשיכו אנשי ועד ההצלה לעמוד בקשר עם אייכמן ואנשיו, כשהנושא ונותן העיקרי מביניהם הוא ישראל קסטנר. כתוצאה מכך התירו הנאצים את יציאתה מהונגריה של רכבת ובה 1,684 יהודים שנבחרו על ידי קסטנר ועל ידי אוטו קומוי, יושב ראש ועד ההצלה. הרכבת הייתה מעין "תיבת נח" של יהדות הונגריה, והיו בה אישים מכל מגזרי היהדות ההונגרית, כולל חרדים כמו הרב יואל טייטלבוים מייסד חסידות סאטמר ואיש אגודת ישראל הרב אברהם דויטש. ברכבת היו בני משפחתו של קסטנר, חבריו[דרוש מקור], בעלי הון (ששילמו כאלפיים דולר עבור כל אדם)[דרוש מקור] וחברי תנועות נוער שונות. בין ניצולי הרכבת היו גם: הרב יהושע מנחם אהרנברג, הרב יונתן שטייף, הצייר פסח עיר-שי, מבקר האמנות אויגן קולב, המנהיגים הציוניים ד"ר ניסן כהן וד"ר בן-ציון קאודרס והפסיכיאטר לאופולד סונדי (ובנו פטר זונדי). בין הצעירים יותר היו הפרופסורים לעתיד: יהודה בלום, שושנה בלום-קולקה, שאול לדני ו-לדיסלאב לב, הסופרת יהודית רותם, איש העסקים והפילנתרופ פיטר מונק. קסטנר סבר כי רכבת זו תהווה תקדים ולאחריה תצאנה רכבות נוספות, אך תקוותו לא התגשמה. במקום להגיע לארץ נייטרלית הגיעה הרכבת למחנה ברגן-בלזן.
המשא ומתן על תוכנית ה"סחורה תמורת דם" המשיך להתנהל בין קורט בכר לבין נציגי הג'וינט והסוכנות היהודית, ובמהלכו שוחררו 318 מאנשי הרכבת באוגוסט 1944 ונשלחו לשווייץ, ובדצמבר נשלחו לשווייץ גם יתר 1,366 אנשי הרכבת.
פעילותו של קסטנר הייתה שנויה במחלוקת קשה לאחר השואה, ובמשפט דיבה מפורסם שהגיש היועץ המשפטי לממשלה נגד מלכיאל גרינוולד קבע שופט בית המשפט המחוזי, בנימין הלוי, כי קסטנר "מכר את נפשו לשטן" וכי הוא סייע לגרמנים בהשמדת יהודי הונגריה. היועץ המשפטי הגיש ערעור לבית המשפט העליון שטיהר את קסטנר, ברוב דעות של שלושה נגד שניים, מאשמת שיתוף פעולה עם הנאצים, רצח בעקיפין של יהודי הונגריה ושותפות גזל עם הנאצים, אולם קבע כי אכן סייע בהצלת נאצים לאחר המלחמה. אך בעת מתן פסק הדין בערעור כבר לא היה קסטנר בין החיים, שכן נרצח על ידי צעירים שהושפעו מחומרת ההאשמות שעלו כנגדו במשפט הדיבה. אייכמן עצמו סיפר בראיון לוילם סאסן כי קסטנר ”העניק לי שירות רב כשסייע לשמור על השקט במחנות הגירוש... הוא נתן לי את כל היהודים בלי שנורתה ירייה אחת, בלי הפגנות... קסטנר הסכים לסייע לי לגרום ליהודים לא להתנגד לגירוש ואף לשמור על סדר במחנות האיסוף... 'אתה יכול לקבל את האחרים', הוא היה אומר, 'אבל תן לי את הקבוצה הזאת כאן'.”
הכיבוש הגרמני > הצנחנים הארץ-ישראלים

בשנת 1943 ארגנה הנהגת היישוב העברי בארץ ישראל בשיתוף עם הצבא הבריטי קבוצת צנחנים, אשר תפקידם היה כפול: שליחי היישוב לקהילות היהודיות במקומות בהם יצנחו, וכן סוכנים בריטיים, שיאתרו ויצילו שבויי מלחמה בריטים שנמלטו.
מלכתחילה הייתה השליחות בעייתית, שכן בשלב בו הוצנחו הצנחנים פעל כבר מנגנון ההשמדה הגרמני במלוא המרץ, ופעולת הצנחנים הייתה למעשה חסרת תועלת, ורובם נתפסו מיד עם הגיעם לשטח האויב. בין הלוחמים שהוצנחו הייתה חנה סנש. ב-15 במרץ 1944 צנחו חנה סנש וחבריה בקרואטיה, ליד הגבול ההונגרי, שם הצטרפו לקבוצת פרטיזנים מקומית. ביוני 1944 חצתה את הגבול להונגריה, נתפסה על ידי חיילים הונגרים. היא נשלחה לכלא בבודפשט, שם נחקרה בעינויים.
היא הועמדה לדין באשמת ריגול ובגידה במולדת (שהרי נולדה בהונגריה), אך עוד קודם שהסתיים משפטה הוצאה להורג, ב-7 בנובמבר 1944, בגיל 23.
הכיבוש הגרמני > ההשמדה

יהודי הונגריה (חוץ מיהודי בודפשט), הושמדו במהירות שיא חסרת תקדים במסגרת תוכנית ההשמדה האכזרית ביותר של המלחמה. היהודים בערי השדה התנהגו באורח כנוע ומתוך השלמה עם המציאות במהלך הכנסתם לגטאות וגירושם למחנות ההשמדה.
ב-15 במאי 1944 החלו הגירושים מהגיטאות בערי השדה למחנה ההשמדה אושוויץ. הריכוז בגטאות היה נורא כשלעצמו, והיהודים סבלו שם מחוסר במזון, בתנאי תברואה וטיפול רפואי. אך הגטאות התקיימו שבועות ספורים בלבד (ראו: גטו קולוז'וואר). התקדמותו של הצבא האדום אל עבר גבולות הונגריה, הביאה את הגרמנים להאיץ את השמדת היהודים בכל השטחים שעוד נותרו בידם. בתוך שבועות ספורים בלבד גורשו לאושוויץ כ־450,000 יהודים. עם סיום המשלוחים, ביולי 1944, לא היו עוד יהודים בהונגריה מחוץ לבודפשט.
רוב היהודים נרצחו במחנה אושוויץ מיד עם הגיעם למחנה, בתאי הגזים בבירקנאו. יתר היהודים, שהיו בדרך כלל הצעירים שהיו כשירים לעבודה, נשלחו לעבודת פרך במחנות ריכוז שונים, וחלקם הגדול מצא שם את מותו, ברעב ובעינויים.
ג'ורג' מנטלו (George Mantello) דיפלומט יהודי של אל סלוודור בשווייץ, יזם נסיעה של בלדר לבודפשט לבירור המצב. משה קראוסמסר לו דו"חות, כולל תמצית של דו"ח ורבה-וצלר, וב-21 ביוני 1944 הדו"חות הגיעו לג'ורג' מנטלו, שהפיץ מיד עותקים ליעדים רבים, בשווייץ ובעולם. ההשמדה באושוויץ עלתה לכותרות העיתונים השווייצריים ואחר כך העולמיים.
בעקבות הרעש התקשורתי פנו מדינות וגופים רבים לשליט ההונגרי מיקלוש הורטי בדרישה להפסיק את ההשמדה. נשיא ארצות הברית פרנקלין רוזוולט שלח מכתב מאיים (על ידי שר החוץ קורדל הול) ב-26 ביוני 1944 לשליט הונגריה  מיקלוש הורטי ובו נכתב: "אני סומך לא רק על שיקולים הומניטריים אלא גם על כוח הנשק... גורל הונגריה לא יהיה כמו אף אחת מהארצות התרבותיות... אלא אם המשלוחים יופסקו מידית". מספר ימים אחר כך, ב-2 ביולי 1944 בודפשט הופצצה קשות על ידי 600 מפציצים אמריקאים. המכתב (עם מכתבים נוספים של מלך שוודיה, האפיפיור ועוד) יחד עם ההפצצה שכנעו את הורטי להפסיק את המשלוחים לאושוויץ.
ואכן, הורטי עצר את המשלוחים ב-9 ביולי, למעט יוצאים מהכלל.
בשלב זה היו כמאה וחמישים אלף יהודים בבודפשט בין החיים, אך רובה של יהדות הונגריה הושמדה באושוויץ. לאחר הפסקת המשלוחים הציע הורטי למעצמות המערב כי שארית הפליטה תישלח למדינות שתסכמנה לקבלן. המשא ומתן על הצעה זו נמשך מספר שבועות, אך טורפד על ידי הגרמנים. אייכמן לחץ לחדש את המשלוחים וגירושם של יהודי הבירה תוכנן ל-25 באוגוסט 1944. היינריך הימלר ניהל משא ומתן עם סאלי מאייר, נשיא קהילות יהודי שווייץ, ובתמורה להבטחה מעורפלת של מאייר הורה הימלר ברגע האחרון לבטל את משלוח יהודי הבירה.
בתקופה זו שבין יולי לספטמבר 1944 חדלה ההשמדה לשבועות מספר.
הכיבוש הגרמני > התרעות ליכטהיים

ריכרד ליכטהיים, נציג הסוכנות היהודית בז'נבה, עקב אחר גורל יהדות אירופה, ומראשית המלחמה התריע בהתמדה על הסכנה הנוראה הנשקפת לה. ב-13 באפריל 1943 כתב ליכטהיים לירושלים: "לא נותר לי אלא לקוות כי לא יחול שינוי לרעה באיטליה ובהונגריה - מדינות הציר היחידות שקהילותיהן היהודיות עדיין בטוחות למדי, אולם אין לדעת מה יביא איתו יום המחרת".
ב-26 ביוני 1944 הודיע באיגרת לירושלים כי כל מחוזות הונגריה הצפונית והמזרחית הם עתה "יודנריין". הוא הוסיף: "אפילו מבודפשט הגיעו אלינו מכתבים המספרים, כי כבר אפסה תקוותם של ידידינו כי יינצלו. למעשה הם שולחים לנו ברכת פרידה". הוא המשיך וכתב כי מהונגריה מגורשים מדי יום 10,000 עד 12,000 איש אל מחנות המוות". באיגרתו קרא ליכטהיים לנקוט פעולת תגמול נגד הנאצים כדרך היחידה שיכולה להפסיק את הקטל. כן קרא ליכטהיים לתת פרסום רב לעובדות על אודות ההרג ולהזהיר את ממשלת הונגריה כי תשא באחריות לרצח ההמונים.
באותו היום שבו כתב ליכטהיים את איגרתו לירושלים הוא כתב גם לאיש הצירות הבריטית בברן בירת שווייץ על גורלם של יהודי הונגריה, וביקש להעביר למשרד החוץ הבריטי את המסר הבא: "עוד ועוד ידיעות מגיעות אלינו על גורלם המחריד של יהודי הונגריה ועל הטבח ההמוני שהגרמנים מבצעים במחנות המוות בפולין ובשלזיה העילית". בהתבסס על דברי ליכטהיים ועל מכתב שהגיע אליו ממשה קראוס מנהל המשרד הארצישראלי בבודפשט כתב הציר ללונדון: "קיבלתי ידיעות חדשות מהונגריה המציינות, כי קרוב למחצית מכלל 800,000 היהודים בהונגריה כבר גורשו בקצב של 10,000 עד 12,000 ביום. רוב הטרנספורטים האלה יצאו למחנה ההשמדה בירקנאו, ליד אושווינצ'ים בשלזיה העילית".[דרוש מקור]
בסוף איגרתו הציע ליכטהיים ארבע הצעות: ראשית - לנקוט פעולות תגמול נגד הגרמנים שבידי בעלות הברית, שנית - להפציץ את מסילות הברזל המוליכות מהונגריה לבירקנאו, שלישית - לערוך הפצצות על מתקני ההשמדה שבמחנות המוות, רביעית - להפציץ את כל בנייני הממשלה בבודפשט.
בעלות הברית לא עשו דבר מכל הצעותיו של ליכטהיים. את הבריטים הדאיג החשש שמאות אלפי היהודים מהונגריה יגיעו לארץ ישראל והם החלו לדבר על יעדים חלופיים בכל קצווי העולם, הצעה שלא היה לה באותן נסיבות כל אפשרות להתממש, אך ליכטהיים נתפס לה כמוצא אחרון והבריק ללונדון ב-24 ביולי 1944 כי שווייץ מוכנה לקלוט מספר מסוים של ילדים יהודים וכי שוודיה הכריזה על נכונותה לקלוט את כל היהודים מהונגריה אשר אזרחים שוודים כלשהם יסכימו לתת ערבות להחזקתם.
הכיבוש הגרמני > ממשלת צלב החץ

כאשר עמד הורטי על סף ההודעה כי הונגריה פורשת מן המלחמה לצד גרמניה, ותומכת בצדן של בעלות הברית, הדיחו הנאצים את הורטי ב-15 באוקטובר 1944, ומינו את הפשיסט האנטישמי פרנץ סלשי, ראש מפלגת צלב החץ לראש הממשלה, ולמעשה לשליט הבלעדי במדינה.
עם עלייתו של סלשי לשלטון תמה הגנת השלטונות ליהודי בודפשט. כנופיות "צלב החץ" השתוללו ברחובות בודפשט. אלפי יהודים נרצחו ברחוב והושלכו אל נהר הדנובה אשר האדים מדם. עשרות אלפים נשלחו למסעות מוות ולעבודת כפייה. כמאה אלף מן היהודים שנותרו רוכזו בגטו בחודש דצמבר 1944 בתנאים קשים. אם כי את עיקרה של שואת יהודי הונגריה ביצעו הגרמנים ועושי דברם בהונגריה בתקופה שקדמה לשלטונו, אחראי סלשי לרציחתם במקום המצאם, באכזריות שאינה פחותה מאכזריות הנאצים, של אלפי יהודים.
בתקופה זו החלו הרוסים במצור על בודפשט, ועמדו בפני כיבושה, וכיבוש הארץ כולה. קצב הרציחות הואט באמצעות פעולות הרואיות של דיפלומטים ממדינות נייטרליות, ובמיוחד ראול ולנברג הנציג השוודי, וקרל לוץ הנציג השווייצרי בפעולת הצלה שנעשתה בתיאום עם מנהל המשרד הארצישראלי משה קראוס ובנדיבותו של אלפרד וייס שנידב את בית הזכוכית לצורך מבצע ההצלה. במקביל, במשך תקופה של שלושה חודשים הנפיק ולנברג אלפי דרכונים, התחקה אחר שיירות של אסירים והתעמת עם השומרים הגרמנים וההונגרים (ביניהם גם אדולף אייכמן). בטענה כי היהודים הללו היו תחת הפיקוח של שוודיה, הבטיח את שחרורם. הוא אף דאג להחביא כחמישה-עשר אלף יהודים בשלושים ואחד בתי מחסה. ההערכות השונות מדברות על 20,000 עד 100,000 יהודים שניצלו בזכותו. כפי הנראה שילם ולנברג על פעילותו זו בחייו, כאשר נעצר על ידי הרוסים לאחר כיבוש העיר, וגורלו אינו ידוע. שרה שלקהאזי, נזירה הונגרייה, הסתירה יהודים במוסדות של המסדר שאליו השתייכה. ב־27 בדצמבר 1944 נתפסה על ידי אנשי צלב החץ, כנראה בעקבות הלשנה, והיא והאנשים שהסתירה נורו על גדות הדנובה.
594 הונגרים קיבלו הכרה כחסידי אומות העולם
ראו גם

נעליים על הדנובה
רכבת הזהב ההונגרית
לקריאה נוספת

משה כץ, 'יהודי הונגרי', הוצאת סטימצקי, 2021.
רנדולף ל' בראהאם ונתנאל קצבורג, תולדות השואה – הונגריה, הוצאת יד ושם, תשנ"ב.
רונלד צוויג, השמדת יהודי הונגריה ושוד הרכוש, שדה בוקר וירושלים: מכון בן-גוריון ויד ושם, ירושלים, 2009.
ברוניה קליבנסקי (עורכת),  אוסף תעודות על שואת יהודי הונגריה, ירושלים: הוצאת יד ושם, 1984.
אסתר פרבשטין, בסתר המדרגה: היהדות האורתודוקסית בהונגריה נוכח השואה, הוצאת מוסד הרב קוק, 2013.
לילי הלפרט-זמיר ודורון נידרלנד, בין היסטוריה למִבדה: שואת יהודי הונגריה, מכון מופ"ת, 2015. גרסה מקוונת של הספר (לבעלי הרשאה), באתר "כותר"
טובה קורצ'ין, החיפוש אחר האמת — השואה בהונגריה ואוסטריה: עובדות ושקרים, הוצאת סטימצקי, 2021.
Randolph L.Braham (1963), The Destruction of Hungarian Jewry: A Documentary Account. 2 Vol. New York: Pro Arte.
1981 The Politics of Genocide, The Holocaust in Hungary I-II, Columbia University Press, New York.
Randolph L.Braham and Zoltán Tibori Szabó, 2013. The Geographical Encyclopedia of the Holocaust in Hungary, 3 vols. Northwestern University Press.
Zoltán Vági, László Csősz, Gábor Kádár, The Holocaust in Hungary: Evolution of a Genocide. Rowman and Littlefield, 2013.
Killing in the Name

| --- | --- |

 סינגל בביצוע רייג' אגיינסט דה מאשין
 מתוך האלבום Rage Against the Machine
 יצא לאור:  נובמבר 1992 
 פורמט:  תקליטור 
 סוגה:  מטאל אלטרנטיבי 
 שפה:  אנגלית 
 חברת תקליטים:  אפיק רקורדס 
 כתיבה:  זאק דה לה רוחה 
 לחן:  רייג' אגיינסט דה מאשין 
 הפקה:  גארת' ריצ'רדסון 
 
"Killing in the Name" הוא שיר של להקת הראפ מטאל/מטאל אלטרנטיבי האמריקאית Rage Against the Machine, אשר נכלל באלבום הבכורה של הלהקה משנת 1992.
זהו אחד השירים הפופולריים ביותר של הלהקה, והוא נכלל לעיתים רבות ברשימות של שירי הרוק המשפיעים ביותר של שנות ה-90.
השיר עוסק בהתנגדותה של הלהקה לגזענות ממסדית, לאלימות משטרתית ולניצול לרעה של כוח. מילות השיר נכתבו על ידי סולן הלהקה זאק דה לה רושה בהשראת תקרית הכאת רודני קינג ומהומות בלוס אנג'לס ב-1992. את המוזיקה של השיר הלחין הגיטריסט טום מורלו.
עם פרסומו הגיעע השיר למקום ה-25 במצעד הסינגלים הבריטי. בשנת 2009, בעקבות קמפיין ציבורי במחאה על תוכנית הכישרונות הבריטית "אקס פקטור", הצליח השיר ללהגיע לצמרת המצעד הבריטי בחג המולד.
וידאו קליפ

הווידאו קליפ של השיר, בבימויו של פיטר גדעון, כלל אוסף של קטעי וידאו שצולמו בהופעות הלהקה.
מבצעים

זאק דה לה רוחה – שירה
טום מורלו - גיטרה
טים קומרפורד - גיטרה בס, קולות רקע
בראד וילק - תופים
מיקומי שיא > בשנת 1993

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטרליה | מצעד הסינגלים האוסטרלי | 7 |  |
|  הולנד | מצעד 40 הסינגלים ההולנדיים | 16 |  |
|  הממלכה המאוחדת | מצעד הסינגלים הבריטי | 25 |  |
|  ניו זילנד | המצעד הניו זילנדי הרשמי | 8 |  |
מיקומי שיא > בשנים 2009 עד 2010

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אירלנד | מצעד הסינגלים האירי | 2 |  |
|  הממלכה המאוחדת | מצעד הסינגלים הבריטי | 1 |  |
|  סקוטלנד | מצעד הסינגלים הסקוטי | 2 |  |
Kim Wilde

Kim Wilde (בעברית: קים ויילד) הוא אלבום הבכורה של הזמרת-יוצרת הבריטית קים ויילד. האלבום יצא לאור ב-29 ביוני 1981, על ידי חברת התקליטים RAK רקורדס. מתוך האלבום יצאו שלושה סינגלים: "Kids in America", ‏"Chequered Love", ו-"Water on Glass".
עם יציאתו נכנס האלבום אל המקום הראשון במצעד האלבומים של שוודיה, והראשון במצעד האלבומים של גרמניה.
רקע וקידום

האלבום מכיל בתוכו עשר רצועות אשר נכתבו על ידי מארטי וריקי ויילד פרט לאחת שנכתבה על ידי מישהו אחר. הסינגל הראשון מתוך האלבום "Kids in America", יצא לאור כבר בפברואר 1981, כדי לעזור בקידום האלבום. השיר זכה להצלחה בינלאומית, תוך שהגיע אל המקום השני במצעד הסינגלים הבריטי. השיר שהה במצעד במשך שלושה עשר שבועות ודורג כשיר השלישי המצליח ביותר בגרמניה בשנת 1981.
בהמשך, הוציאה את השיר "Chequered Love", כסינגל השני מתוך האלבום. השיר שיחזר את הצלחת קודמו, תוך שכבש את פסגת המצעד של אירופה הוט 100. במצעד הסינגלים הבריטי הגיע בשיאו למקום הרביעי ובמצעד סוף השנה של גרמניה דורג במקום ה-24. ב-17 ביולי 1981, הוציאה ויילד את הסינגל השלישי והאחרון מתוך האלבום "Water on Glass", אשר הצליח לשחזר את הצלחת קודמיו, בכך שהגיע אל המקום האחת עשרה במצעד הסינגלים הבריטי.
ביקורות והוצאה מחודשת

מבקרי המוזיקה הפנו כלפי האלבום ביקורות חיוביות ומעורבות כאחד. . ב-Allmusic הפנו כלפי האלבום ביקורת חיוביות, תוך שהעניקו לו ציון של ארבעה כוכבי זהב מתוך חמישה בסך הכול, מה שהופך אותו לאחד מאלבומיה המוערכים ביותר של ויילד.
בשנת 2009, יצא האלבום מחדש תוך שצורפו לו שלוש רצועות נוספות.
רשימת רצועות

| Kim Wilde (צד 1)> מס' | Kim Wilde (צד 1)> שם | Kim Wilde (צד 1)> משך | Kim Wilde (צד 1)>  | Kim Wilde (צד 1)>  | Kim Wilde (צד 1)>  | Kim Wilde (צד 1)>  | Kim Wilde (צד 1)>  | Kim Wilde (צד 1)>  | Kim Wilde (צד 1)>  |
| --- | --- | --- | --- | --- | --- | --- | --- | --- | --- |
| 1. | Water on Glass  | 3:31 |  |  |  |  |  |  |  |
| 2. | Our Town  | 3:49 |  |  |  |  |  |  |  |
| 3. | Everything We Know  | 3:46 |  |  |  |  |  |  |  |
| 4. | Young Heroes  | 3:13 |  |  |  |  |  |  |  |
| 5. | Kids in America  | 3:27 |  |  |  |  |  |  |  |
| Kim Wilde (צד 2)> מס' | Kim Wilde (צד 2)> שם | Kim Wilde (צד 2)> משך | Kim Wilde (צד 2)>  | Kim Wilde (צד 2)>  | Kim Wilde (צד 2)>  | Kim Wilde (צד 2)>  | Kim Wilde (צד 2)>  | Kim Wilde (צד 2)>  | Kim Wilde (צד 2)>  |
| --- | --- | --- | --- | --- | --- | --- | --- | --- | --- |
| 6. | Chequered Love  | 3:21 |  |  |  |  |  |  |  |
| 7. | 2-6-5-8-0  | 3:12 |  |  |  |  |  |  |  |
| 8. | You'll Never Be So Wrong  | 4:18 |  |  |  |  |  |  |  |
| 9. | Falling Out  | 4:05 |  |  |  |  |  |  |  |
| 10. | Tuning in Tuning On  | 4:27 |  |  |  |  |  |  |  |
מיקומי שיא

|   ‏‏‏  מצעדים ודירוגים (1981-82)> מדינה |   ‏‏‏  מצעדים ודירוגים (1981-82)> מצעד |   ‏‏‏  מצעדים ודירוגים (1981-82)> מיקום שיא |
| --- | --- | --- |
|  ארצות הברית | בילבורד 200 | 86 |
|  גרמניה | GfK – טופ 100 | 1 |
|  הולנד | מצעד 100 האלבומים ההולנדיים | 5 |
|  הממלכה המאוחדת | מצעד האלבומים הבריטי | 3 |
|  ניו זילנד | המצעד הניו זילנדי הרשמי | 39 |
|  פינלנד | המצעדים הפיניים הרשמיים | 4 |
|  קנדה | מצעד האלבומים הקנדי | 42 |
|  שוודיה | סוורייטופליסטן | 1 |
נתוני מכירות

| מקום | תארים | מכירות |
| --- | --- | --- |
| בריטניה (BPI) | זהב | 100,000 |
| גרמניה (BVMI) | זהב | 250,000 |
| פינלנד (Musiikkituottajat) | זהב | 42,006 |
Follow Me

"Follow Me" (בעברית: עקוב אחרי) הוא סינגל של הדי ג'יי ההולנדי, סם פלדט, והזמרת הבריטית, ריטה אורה, שיצא, על ידי חברות התקליטים Palm Tree ו-Good Soldier Songs, ב-10 בדצמבר 2021. השיר נכתב על ידי אלה הנדרסון, אולי גרין, דומיניק ליטל, מייק נידל, ריטה אורה וסם פלדט, והופק על ידי פלדט וליטל.
נכון לאפריל 2022, השיר הושמע למעלה מ-32 מיליון פעמים בספוטיפיי.
וידאו קליפ

הווידאו קליפ, שצולם במדבר בקליפורניה, ובוים על ידי יוהנס לובון, יצא בערוץ היוטיוב של סם פלדט ב-17 בדצמבר 2021. בווידאו קליפ, ניתן לראות חייו של זוג צעיר שעובד בחווה ומנסה לחסוך מספיק כסף כדי לעזוב. נכון לאפריל 2022, הווידאו קליפ נצפה למעלה מ-2 מיליון פעמים.
מיקומי שיא

|   ‏‏‏  מצעדים ודירוגים (2021–2022)> מדינה |   ‏‏‏  מצעדים ודירוגים (2021–2022)> מצעד |   ‏‏‏  מצעדים ודירוגים (2021–2022)> מיקום שיא |   ‏‏‏  מצעדים ודירוגים (2021–2022)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד שירי הדאנס/אלקטרוני | 15 |  |
|  הולנד | מצעד 40 הסינגלים ההולנדיים | 28 |  |
|  הולנד | מצעד 100 הסינגלים ההולנדי | 66 |  |
|  ניו זילנד | המצעד הניו זילנדי הרשמי | 16 |  |
|  סלובקיה | ČNS IFPI | 77 |  |
|  צ'כיה | ČNS IFPI | 58 |  |
היסטוריית יציאות לאור

| אזור | תאריך | פורמט | חברת תקליטים | הערות |
| --- | --- | --- | --- | --- |
| עולמי | 10 בדצמבר 2021 | הורדה דיגיטלית, הזרמת מוזיקה | Palm Tree‏, Good Soldier Songs |  |
| איטליה | 7 בינואר 2022 | להיט רדיו עכשווי | סוני מיוזיק אנטרטיינמנט |  |
הערות שוליים

↑  Stover, Mark (10 בדצמבר 2021). "Sam Feldt & Rita Ora Team Up for New Single 'Follow Me'". EDM Tunes. נבדק ב-2 בפברואר 2022. {{cite web}}:  (עזרה)
↑  Bhanawat, Akshay (10 בדצמבר 2021). "Sam Feldt And Rita Ora Release New Single 'Follow Me'; Co-Written By Ella Henderson". The Music Essentials. נבדק ב-2 בפברואר 2022. {{cite web}}:  (עזרה)
↑  Follow Me, 2021-12-10, נבדק ב-2022-04-08
↑  Spilsbury, Jack (10 בדצמבר 2021). "Sam Feldt & Rita Ora deliver spectacular good-feel collaboration 'Follow Me': Listen". We Rave You. נבדק ב-2 בפברואר 2022. {{cite web}}:  (עזרה)
↑  Hamdan, Hana (28 בדצמבר 2021). "Watch: Sam Feldt & Rita Ora Share Stunning Music Video For 'Follow Me'". Relentless Beats. נבדק ב-2 בפברואר 2022. {{cite web}}:  (עזרה)
↑  Sam Feldt, Rita Ora - Follow Me (Official Video), נבדק ב-2022-04-08
↑  "Follow Me - Single by Sam Feldt & Rita Ora". נבדק ב-3 בפברואר 2022 – via Apple Music. {{cite web}}:  (עזרה)
↑  "Sam Feldt X Rita Ora "Follow Me" | (Radio Date: 07/01/2022)". radiodate.it (באיטלקית). נבדק ב-3 בפברואר 2022. {{cite web}}:  (עזרה)
| ריטה אורה |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | Ora • Phoenix • You & I |  |
| מיני-אלבומים | Bang |  |
| סינגלים | "R.I.P." • "How We Do (Party)" • "Shine Ya Light" • "Radioactive" • "I Will Never Let You Down" • "Poison" • "Body on Me" • "Coming Home" • "Your Song" • "Anywhere" • "For You" • "Girls" • "Let You Love Me" • "Only Want You" • "Carry On" • "Ritual" • "How to Be Lonely" • "Big" • "You for Me" • "Seaside" • "Follow Me" • "Barricades" •  ‏"You Only Love Me" • "Praising You" • "Don't Think Twice" |  |
| השתתפות בסינגלים | "Hot Right Now" • "Lay Down Your Weapons" • "Black Widow" • "Doing It" • "New York Raining" • "Lonely Together" • "R.I.P." |  |
| שירים אחרים | "Better than You" • "Torn Apart" • "Grateful" • "New Look" |  |
| סיבובי הופעות | Ora Tour • Radioactive Tour • The Girls Tour • Phoenix World Tour |  |
| --- | --- |
בקרת זהויות :  MusicBrainz release group: 3e32d468-bd2f-4fac-8d17-f29cf8f8e340
LoveJo

LoveJo# (במקור נקרא: LoveJo#) הוא המיני-אלבום הראשון של הזמרת-יוצרת האמריקאית ג'וג'ו. המיני-אלבום יצא לאור ב-14 בפברואר 2014 על ידי חברת התקליטים אטלנטיק רקורדס. מספר חודשים לאחר צאתו יצא מיני-אלבום נוסף בשם III.
במסגרת המיני-אלבום הקליטה ג'וג'ו מחדש את השירים "Caught Up in the Rapture" ו-"Take Me Home (Phil Collins song)".
רשימת רצועות

| LoveJo#> מס' | LoveJo#> שם | LoveJo#> משך | LoveJo#>  | LoveJo#>  | LoveJo#>  | LoveJo#>  | LoveJo#>  | LoveJo#>  | LoveJo#>  |
| --- | --- | --- | --- | --- | --- | --- | --- | --- | --- |
| 1. | Intro  | 0:53 |  |  |  |  |  |  |  |
| 2. | Caught Up in the Rapture  | 6:25 |  |  |  |  |  |  |  |
| 3. | Take Me Home  | 5:06 |  |  |  |  |  |  |  |
| 4. | Glory  | 3:58 |  |  |  |  |  |  |  |
הערות שוליים

1 2  LoveJo#, Discogs (באנגלית)
↑  Bradley Stern, JoJo Releases Tringle One Day Early: Listen To The Singles, PopCrush (באנגלית)
↑  Lansky, Sam (2014-02-14). "Happy Valentine's Day From JoJo: Hear the Singer's Excellent New EP". Time (באנגלית אמריקאית). ISSN 0040-781X. נבדק ב-2020-04-10.
↑  New Music: JoJo – '#LoveJo' [EP], Rap-Up (באנגלית)
↑  Stream JoJo’s Free (And Flawless) ‘#LoveJo’ EP, idolator, ‏2014-02-15
| ג'וג'ו |
| --- | --- | --- |
| אלבומי אולפן | JoJo • The High Road • Mad Love • Good to Know • December Baby |  |
| מיני-אלבומים | LoveJo • III • LoveJo2 |  |
| מהדורות מחודשות | JoJo (2018) • The High Road (2018) |  |
| מיקסטייפים | Agápē • Can't Take That Away from Me |  |
| אלבומי רמיקס | Good To Know (Acoustic) |  |
| סינגלים | "Leave (Get Out)" • "Baby It's You" • "Not That Kinda Girl" • "Too Little Too Late" • "How to Touch a Girl" • "Anything" • "Disaster" • "Demonstrate" • "When Love Hurts" • "Fuck Apologies" • "FAB" • "Joanna" • "Sabotage" • "Man" • "Damage Is Done" |  |
| סינגלים שיווקים | "Back and Forth" • "Coming for You" • "Beautiful Girls Reply" • "In the Dark" • "Boy Without a Heart" • "Sexy to Me" • "Demonstrate" • "We Get By" • "Andre" • "Say Love" • "Save My Soul" • "Mad Love" • "Music" • "Wonder Woman" • "Lonely Hearts" • "Comeback" • "Small Things" • "Think About You" |  |
| התארחות בסינגלים | "Come Together Now" • "Sucks to Be You" • "Recognize" • "Say So" • "It Don't Matter" |  |
| סיבובי הופעות | The High Road Tour • Then & Now Concert Tour • Pinktober • The Agápē Tour • I Am JoJo Tour • Mad Love Tour • Leaks, Covers and Mixtapes Tour • Good to Know Tour |  |
| --- | --- |
בקרת זהויות :  MusicBrainz release group: 3294f406-fe2f-491a-8108-5641fad6cc4b